UAC ลงนามสัญญาซื้อขายไฟฟ้าก๊าซชีวภาพกับ กฟภ. ขนาด 1MW
UAC ลงนามสัญญาซื้อขายไฟฟ้ากับ กฟภ. ขนาด 1 MW ภายใต้โรงไฟฟ้าก๊าซชีวภาพจ.เชียงใหม่
6 ก.ค. 2558

นายกิตติ ชีวะเกตุ ประธานเจ้าหน้าที่บริหาร บริษัท ยูเอซี โกลบอล จำกัด (มหาชน) หรือ UAC เปิดเผยว่า บริษัทได้ลงนามสัญญาซื้อขายไฟฟ้าร่วมกับนาย ธีรวุทธิ์ วัตรกิจไพศาล ผู้ช่วยผู้ว่าการวางแผนและพัฒนาระบบไฟฟ้า การไฟฟ้าส่วนภูมิภาค (กฟภ.) ภายใต้โครงการโรงไฟฟ้าจากก๊าซชีวภาพ อ.แม่แตง จ.เชียงใหม่ โดยมีขนาดกำลังการผลิต 1 เมกะวัตต์ และใช้หญ้าเนเปียร์เป็นเชื้อเพลิงในการผลิตไฟฟ้า โดยการลงนามซื้อขายไฟฟ้าดังกล่าวมีขึ้นเมื่อเร็วๆ นี้ ณ สำนักงานใหญ่ กฟภ.